钦定古今图书集成/明伦汇编/家范典/第111卷 > 《尔雅》 > 《送程七表弟知泗州》前人
## 钦定古今图书集成/明伦汇编/家范典/第111卷 > 《尔雅》 > 《送程七表弟知泗州》前人

江湖不在眼，尘土坐满颜。系舟清洛尾，初见淮南山。
淮山相媚好，晓镜开烟鬟。持此娱使君，一笑簿领间。
使君如天马，朝燕暮荆蛮。时无王良手，空老十二闲。
聊当出毫末，化服狡与顽。勿谓无人知，古佛临清湾。
赤子视万类，流萍阅人寰。但使可此人，馀事真茆菅。